kardosdrur/scandi-wiki huggingface dataset:
Tuse Næs Boldklub

Tuse Næs Boldklub  startede som Udby Boldklub i 1913, en sammenlægning mellem Udby Boldklub og et fodboldhold fra Hørby Sogn blev omkring 1933-34 til Tuse Næs BK. De første år fra 1913 frem til 1934 måtte fodboldspillet foregå på græsmarker rundt omkring på Tuse Næs, i 1935 fik man sin egen bane,som ifølge tingbogen officielt blev erhvervet af Udby og Hørby Kommuner i fællesskab 29. oktober 1934 ca. 2,1 ha til 3.667 kr. af gdr. Hans Henriksen, Uglerup 

I 1947 blev af den lokale murermester Hansen opført et nyt klubhus på 120 kvm betalt af de to kommuner.
19. februar 1960 købte de to kommuner knap 3,2 ha jord for 14.838 kr. af gdr. Kristian Hansen, Udby og dermed blev Tuse Næs Stadion udvidet til den størrelse, den har i dag.

I 2002 blev senior afdelingen sammenlagt i en overbygning med naboklubben Hagested IF til navnet Hagested/Tuse Næs BK. efter 14 år blev klubberne i 2016  skilt ad igen, og Tuse næs BK som gik ind i samarbejdet med det laveste rangerende hold gik dermed også ud med det laveste rangerende hold, som betyde at klubben skulle starte i serie 5, det lykkes de næste 2 sæsoner at rykke op til serie 3. 

Fodboldklubber i Danmark
Holbæk Kommune
Adam Paulsen

Adam Frederik Wivet Paulsen (født 2. januar 1833 i Nyborg, død 11. januar 1907) var en dansk fysiker.

Kilder 

 
 

Fysikere fra Danmark
Meteorologer fra Danmark
Personer fra Nyborg
Vækstplanen

Vækstplanen er Sonja Halds debutalbum, udgivet på A:larm Music den 16. marts 2015. Det modtog gode anmeldelser i Politiken, Soundvenue og Gaffa.

Spor

Referencer

Eksterne henvisninger 
Discogs – Sonja Hald – Vækstplanen

Debutalbum fra 2015
Debutalbum fra Danmark
Rockalbum fra Danmark
Folkrock-album
Sonja Hald
Jonas Dahl (flertydig)

Jonas Dahl eller Jonas Dal er navnet på flere personer:

 Jonas Dahl (født 1978) - dansk politiker og folketingsmedlem for Socialistisk Folkeparti
 Jonas Dahl (musiker) - musiker i det danske band Sonja Hald
 Jonas Dahl (forfatter) – norsk forfatter
 Jonas Dal (født 1976) - dansk fodboldtræner
Union List of Artist Names

Union List of Artist Names (ULAN) er et struktureret vokabular med cirka 293.000 navne og andre oplysninger om kunstnere. Den er udgivet af Getty Research Institute.

Listen er struktureret som en tesaurus i overensstemmelse med ISO- og NISO-standarder for opbyggelsen af en tesaurus med  hierarkiske, ækvivalente og associative relationer.

Eksterne links 
 Union List of Artist Names

Digitale biblioteker
Metadata
Kunstnere
Sange der ikke er til radioen

Sange der ikke er til radioen er det femte studiealbum af den danske popsanger Thomas Buttenschøn. Det blev udgivet i 2014, udelukkende på CD og LP.

Det fik 5/6 stjerner i musikmagasinet GAFFA. Under Comedy Aid 2014 optrådte han med sangene "To Kolde Øl" og "Helle Thorning".

Spor 
 "Lauritz"
 "Guldfisk"
 "To Kolde Øl"
 "Kærestetid"
 "Jeg Er Fan"
 "Dit Hus Er Til Salg"
 "Grib Bolden"
 "Helle Thorning"
 "Intet Har Ændret Sig"
 "Hvad Siger Du Til At Blive Ved"

Referencer

Eksterne henvisninger 
Sange der ikke er til radioen på Discogs

Album fra 2014
Thomas Buttenschøn-album
Pedogenese

Pedogenese (fra græsk pedo-, eller pedon, der betyder 'jord, jordbund,' og genesis, der betyder 'oprindelse, fødsel') (også kaldet jordbundsudvikling, jordbundsdannelse eller jordbundsgenese) er de jordbundsprofildannende processer, der reguleres af effekterne af placering, miljø og historie. Biogeokemiske processer både skaber og ødelægger orden (anisotropi) i jordbunden. Disse forandringer fører til udviklingen af lag, betegnet jordbundshorisonter, der er kendetegnet ved forskelle i farve, struktur og kemi. Disse egenskaber sker i mønstre af jordbundstype-fordeling, og dannes i respons til forskelle i jorddannende faktorer.

Pedogenese studeres som en del af pedologien.

Noter 

Geologi
Ullerup (Tårnby Kommune)

Ullerup er en landsby med gamle gårde som ligger ved Tømmerupvej, tæt på Københavns Lufthavn, på Amager.

Historie 
Landsbyen stammer fra middelalderen som en såkaldt Utlundæ, hvilket betyder ødemark eller skovkrat. Omkring 1370 hed landsbyen Ullæthorp.

Christian 2. inviterede nederlandske bondefamilier til Amager i 1521 for at dyrke jorden og levere grøntsager og mejeriprodukter til hoffet, og i det 17. århundrede ejede hollænderne udover Raagaard også de fleste andre gårde i Ullerup.

Omkring år 1800 havde byen syv gårde og to jordbrug, 50 år senere bestod byen, som nu blev kaldt Uglerup, af tolv selvstændige gårde, tre huse og fem jordløse huse.

I 1971 blev flere gårde omkring Ullerupstræde brændt ned for at rumme Københavns Lufthavns nye parallelle bane.

Landsbyen er i dag en del af Tårnby Kommune.

Et landdige, Ullerup-diget, der strækker sig fra Ullerup og til Kalvebod Fælleds dige, blev færdiggjort i 2019. Diget skal sikre Ullerup og den sydlige del af Tårnby Kommune mod stormflod.

Kilder 

Byer på Amager
Tårnby Kommunes geografi
1. division i ishockey 2002-03

1. division i ishockey 2002-03 var turneringen om mesterskabet på niveau 2 i dansk ishockey i sæsonen 2002-03.

Mesterskabet blev vundet af IC Gentofte foran Esbjerg IK 2 og Rungsted IK 2.

Resultater og stillinger 

Elleve hold spillede en dobbeltturnering alle-mod-alle.

Rungsted IK 2 blev rangeret foran Gladsaxe Ishockey på grund af bedre målscore i de to klubbers indbyrdes opgør. Gladsaxe Ishockey havde vundet sin hjemmekamp med 4-2, men Rungsted IK 2 havde vundet returopgøret i Hørsholm med 7-3. Det samme gjaldt for Herning IK 2 og Århus IK. Herning IK havde vundet sin hjemmekamp med 9-1, og så var det ikke nok for Århus IK at vinde returopgøret i Århus med 9-5.

I kampen om sidstepladsen havde KSF og Vojens IK 2 spillet 6-6 i København, mens kampen i Vojens blev vundet af hjemmeholdet uden kamp.

Se også 
 Superisligaen 2002-03

Kilder / eksterne henvisninger 
 PassionHockey - Championnat du Danemark 2002/03

Noter 

2002-03
Ishockey i 2002
Ishockey i 2003
Wynne Edwin Baxter

Wynne Edwin Baxter  (født 1. maj 1844, død 1. oktober 1920) var en engelsk advokat, oversætter, antikvar og botaniker, men han er bedst kendt som den retsmediciner som har ledet den retsmedicinske undersøgelse af de fleste af ofrene i forbindelse med Whitechapelmordene af 1888-1891, herunder tre af ofrene for Jack the Ripper i 1888, samt på Joseph Merrick,  "Elefantmanden".

Eksterne henvisninger 
 Baxter på Casebook: Jack the Ripper
 
 Baxter as Mayor of Lewes

Jack the Ripper
Botanikere fra Storbritannien
Kenotaf

En kenotaf (fra græsk κενός, tom, og τάφος, grav) er et gravmæle, hvor den døde ikke er gravsat. Måske fordi den dødes lig er gået tabt, har været begravet på stedet, eller fordi stedet har særlig betydning for den dødes liv. Kenotafer var særligt udbredte i oldtiden; både i det gamle Ægypten, antikkens Grækenland og det førkristne Nordeuropa (gravhøje). Der forekommer mange kenotafer fra middelalderen og nyere tid som en række kenotafer over Dante Alighieri i og ved Santa Croce-basilikaen i Firenze. Dantes grav er i Ravenna.

Undertiden kaldes mindesmærker, der er rejst til ære for grupper som faldne soldater, også kenotafer. De har som regel karakter af moderne monumenter over soldater døde under 1. verdenskrig eller ofrene for atombomberne over Hiroshima og Nagasaki.

Se også 
 Epitafium

Eksterne henvisninger 

Begravelsespladser
Monumenter
Love and Theft

"Love and Theft" er det 31. studiealbum af Bob Dylan, og blev udgivet af Columbia Records i september 2001. Albummet fortsatte det kunstneriske comeback efter Time out of Mind i 1997, og fik endda en bedre modtagelse end det forrige. Den korrekte titel på albummet er "Love and Theft" med engelske anførselstegn. I 2003 var albummet placeret på 467. pladsen på Rolling Stones liste over de 500 største album nogensinde, mens Newsweek kårede det til det næst bedste album det årti.

Trackliste 

 "Tweedle Dee & Tweedle Dum" - 4:46
 "Mississippi" - 5:21
 "Summer Days" - 4:52
 "Bye and Bye" - 03:16
 "Lonesome Day Blues" - 06:05
 "Floater (Too Much to Ask)" - 04:59
 "High Water (For Charley Patton)" - 04:04
 "Moonlight" - 03:23
 "Honest with Me" - 05:49
 "Po' Boy" - 03:05
 "Cry a While" - 05:05
 "Sugar Baby" - 06:40

Nogle udgaver af CD'en blev udgivet med en bonusplade med to spor, som ikke var udgivet før:
 "I Was Young When I Left Home"" (original, arrangeret af Bob Dylan) [indspillet 22. december 1961]
 "The Times They Are a-Changin'" (Bob Dylan) [alternativ udgave, indspillet 23. oktober 1963]

Referencer 

Bob Dylan-album
Album fra 2001
1. division i ishockey 2003-04

1. division i ishockey 2003-04 var turneringen om mesterskabet på niveau 2 i dansk ishockey i sæsonen 2003-04 arrangeret af Danmarks Ishockey Union. Turneringen havde deltagelse af 13 hold, der først spillede et grundspil, hvor holdene var inddelt i fire geografiske puljer. Derefter gik de to bedste hold i hver pulje, dvs. i alt otte hold, videre til slutspillet, der bestod af kvartfinaler, semifinaler, bronzekamp og finale. Holdene spillede udelukkende om mesterskabet på niveau 2. Der var ingen automatisk oprykning til Oddset Ligaen eller nedrykning til 2. division.

Turneringen blev vundet af IC Gentofte, som i finalen vandt med 2-1 i kampe over Aalborg IK 2. Den afgørende kamp blev spillet i Gentofte Skøjtehal den 19. marts 2004, hvor hjemmeholdet sikrede sig titlen ved at vinde 8-6. Bronzemedaljerne gik til Ama'r Jets, som i bronzekampen besejrede Esbjerg IK 2 med 2-0 i kampe.

Resultater og stillinger

Grundspil 

De 14 hold spillede en turnering, hvor de var opdelt i fire regionale puljer med 3-4 hold i hver, hvorfra de to bedste hold i hver pulje gik videre til slutspillet. Holdene spillede fire kampe (to hjemme- og to udekampe) mod hver af de øvrige hold i deres egen pulje, to kampe (en hjemme- og en udekamp) mod hver af holdene i den anden pulje i samme landsdel, samt en kamp (hjemme eller ude) mod hver af holdene fra den anden landsdel.

Sjælland Nord

Sjælland Syd

Jylland Nord

Jylland Syd

Slutspil 

Slutspillet havde deltagelse af de to bedste hold fra hver pulje i grundspillet og blev afviklet som en cupturnering, hvor alle opgør blev spillet bedst af tre kampe. De fire puljevindere mødte i kvartfinalerne alle en toer fra samme landsdel som dem selv men fra den anden regionale pulje end dem selv.

Kvartfinaler

Semifinaler

Bronzekamp

Finale

Se også 
 Superisligaen 2003-04

Kilder / eksterne henvisninger 
 Passion Hockey - Championat du Danemark 2003/04

Noter 

2003-04
Ishockey i 2003
Ishockey i 2004
Konventionalbod

En konventionalbod er en pengeydelse, der fastsættes i en aftale til at skulle betales, hvis aftalen misligholdes. Formålet med en konventionalbod er dels give et incitament til at aftalen overholdes og dels på forhånd at klarlægge hvad konsekvensen af en eventuel misligholdelse skal være. En urimelig høj konventionalbod kan nedsættes efter aftalelovens § 36.
Det er almindeligt inden for Bygge og Anlægsbranchen at fastsætte en såkaldt dagbod som er et beløb der skal betales for hver dag afleveringsfristen overskrides.

Kilder 
 Betænkning nr. 606 Konkurs og tvangsakkord: betænkning II afgivet af det af justitsministeriet den 29. januar 1958 nedsatte udvalg.  s. 191f

Reference 

Jura
Retsvidenskab
Juridiske begreber
Obligationsret
Aftaleret
Lincoln Chafee

Lincoln Davenport Chafee [ˈtʃeɪfiː], (født 26. marts 1953 i Providence), er en amerikansk politiker, der er tidligere guvernør i delstaten Rhode Island and Providence Plantations (2011-2015) og tidligere senator for Rhode Island (1999-2007). Chafee var indtil 2007 tilsluttet republikanerne, hvorefter han blev uafhængig kandidat. I 2013 tilsluttede han sig demokraterne. 

Den 9. april 2015 meddelte han, at han overvejer at stille op til præsidentvalget i USA 2016.

Lincoln Chafee har en universitetsgrad i klassisk kunst fra Brown University, og er i øvrigt uddannet som beslagsmed og har arbejdet som sådan. Fra 1992 til 1999 var han borgmester i Warwick.

Chafee trådte ind i USA's senat i 1999, da faderen, senator John Chafee, døde. Han blev valgt til Senatet ved kongresvalget i 2000, men tabte valget i november 2006 til demokraten Sheldon Whitehouse. I senatet har Chafee ofte gjort sig bemærket med liberale standpunkter, eksempelvis i spørgsmål om abortrettigheder, homoseksuelles rettigheder og retten til ægteskab mellem personer af samme køn. Han har stemt mod amerikansk involvering i Irak under Irakkrigen og opfordret til en plan for tilbagetrækning. Som en af de få republikanere stemte han mod olieeftersøgning i naturreservatet Arctic National Wildlife Refuge i Alaska.

Ved guvernørvalget den 2. november 2010 blev han valgt som guvernør i Rhode Island og tiltrådte den 4. januar 2011, hvor han efterfulgte Donald Carcieri.

Eksterne links 

 Biografi på Kongressens hjemmeside
 Kampagneside for præsidentvalget 2016

Guvernører i Rhode Island
Præsidentkandidater fra USA 2016
Walter Simon Andrews

Walter Simon Andrews (27. april 1847 – 26. august 1899) var en britisk politimand. Han var en af tre inspektører (de to andre er Frederick Abberline og Henry Moore), som blev sendt fra Scotland Yard til Whitechapel i 1888 for at styrke efterforskningen af Whitechapelmordene.

Han blev født i Boulge, Suffolk, og han blev gift med Jane Carr den 4. august 1867. Han sluttede sig til London Metropolitan Police Service den 15. november 1869 og steg i graderne. Han blev forfremmet til Detective Sergeant den 18. november 1875 og til Inspektør den 6 Juli 1878.

Referencer 

Jack the Ripper
Politifolk fra Storbritannien
Time Out of Mind

Time Out of Mind er det 30. studiealbum af den amerikanske sanger Bob Dylan, det blev udgivet den 30. september, 1997, af Columbia Records. Det var hans første dobbelt studiealbum (på vinyl) siden Self Portrait i 1970. Det blev også udgivet som en enkel CD.

For både fans  og kritikere markerede dette album Dylans kunstnerisk comeback  efter at han havde kæmpet med den musikalskeidentitet gennem 1980'erne; han havde ikke udgivet originale sange siden Under the Red Sky i 1990. Time Out of Mind bliver trukket frem som et af hans bedste albums, og det gik hen og vandt tre Grammy Awards,  blandt andet Album of the Year i 1998. Magasinet Uncut kårer det til årets album, og albummet er placerert på 408. pladsen på Rolling Stones listen fra 2003 over de 500 største albums igennem tidene.

Trackliste
 Love Sick - 05:21
 Dirt Road Blues - 03:36
 Standing in the Doorway - 07:43
 Million Miles - 05:52
 Tryin' to Get to Heaven - 05:21
 Til I Fell in Love with You -	05:17
 Not Dark Yet – 06:29
 Cold Irons Bound - 07:15
 Make You Feel My Love - 03:32
 Can't Wait - 05:47
 Highlands - 16:31

References

Album fra 1997
Bob Dylan-album
Bob Dylan (album)

Bob Dylan er det eponyme debutalbum af den amerikanske sanger Bob Dylan, udgivet den 19. marts, 1962 af Columbia Records (Mono-CL 1779; Stereo-CS 8579). Produceret af Columbias legendariske talentspejder John H. Hammond, der tegnede Dylan til pladeselskabet, albummet byder på folkeviser, plus to originale kompositioner, "Talkin' New York" og "Song to Woody".

Trackliste 
Sangene er skrevet af Bob Dylan, hvis ikke andet nævnes.

Side 1 

"You're No Good" (Jesse Fuller) - 1:36
"Talkin' New York" - 3:17
"In My Time of Dyin'" (trad.) - 2:37
"Man of Constant Sorrow" (trad.) - 3:05
"Fixin' to Die" (Bukka White) - 2:18
"Pretty Peggy-O" (trad.) - 3:21
"Highway 51" (Curtis Jones) - 2:49

Side 2 

"Gospel Plow" (trad.) - 1:43
"Baby, Let Me Follow You Down" (Gary Davis/Eric von Schmidt/Dave Van Ronk) - 2:33
"House of the Rising Sun" (trad.) - 5:16
"Freight Train Blues" (Fred McDowell) - 2:16
"Song to Woody" - 2:40
"See That My Grave Is Kept Clean" (Blind Lemon Jefferson) - 2:40

Bob Dylan-album
Album fra 1962
Guido Adler

Guido Adler henviser til:

 Guido Adler (musikvidenskabsmand) (1855–1941) – østrigsk musikvidenskabsmand
 Guido Adler (mediciner) (født 1946) – tysk mediciner
David Cook

David Ronald Cook (født 20. december 1982) er en amerikansk rocksanger-sangskriver, som blev kendt efter at han vandt den syvende sæson af tv-realityshow American Idol.

Eksterne henvisninger 

 David Cook officielt websted 
 David Cook  hos American Idol
 David Cook  på YouTube
 

Sangere fra USA
Guitarister fra USA
Deltagere i American Idol
Grenadin (tekstil)

Grenadin er en vævning af lys, åben, gaze-lignende tekstur fra en jacquardvæv. Oprindeligt blev det fremstillet i Italien og båret som sort silkeblonde i Frankrig i 1700-tallet. Det væves i dag af silke til slips.

Grenadinslips er for det meste fremstillet af enkeltfarvet grenadinsilke, hvis overflade udgør den eneste nuanceforskel. Når slipset kun har én farve, er det nemmere at matche med andre mønstre, farver, og med formelle og uformelle jakker. Grenadinslips blev benyttet af Sean Connery i rollen som James Bond.

Referencer 

Vævede tekstiler
Slips
Glyphodes duplicalis

Glyphodes duplicalis er et møl i Crambidae-familien. Det blev beskrevet af Inoue, Munroe og Mutuura i 1981. Det kan findes i Japan, Korea og Taiwan.

Referencer 

Møl
Achim (Landkreis Verden)

Achim er en by og kommune i det nordvestlige Tyskland, beliggende sydøst for Bremen under Landkreis Verden i delstaten Niedersachsen.

Geografi 
Achim ligger på nordsiden af floden Weser ved udkanten af Achim-Verdener Geest.

I kommunen findes ud over byen Achim følgende otte byer og landsbyer:
 Bollen
 Embsen
 Baden
 Badenermoor
 Bierden
 Borstel
 Uesen
 Uphusen

Baden, Bierden, Bollen, Embsen, Uesen og Uphusen var indtil 1972 selvstændige kommuner

Badener Berge 
Badener Berge ligger i kommunedelen Baden. Landskabet er præget af marsklandet ved Weser vest for byen og af de 40m høje klitter og Badenermoor mod vest. Indtil det 19. århundrede var området kun sparsomt beboet og indbyggerne levede af kartoffelavl, fårehold og udflyttede værksteder fra Bremen. I Badener Bergen kunne Hans Höppner i årene 1898 og 1900 påvise omkring 200 af de 250 i Tyskland kendte arter af bier. Omkring 100 år senere fandtes kun 130 biarter.

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Byer i Niedersachsen
Byer i Kreis Verden
Kommuner i Niedersachsen
Stefan Hula, Jr.

Stefan Jarosław Hula (junior) (født 29. september 1986 i Bielsko-Biała) er en polsk skihopper. Hans far med samme navn var også skihopper og vandt bronzemedalje ved VM i 1974.

Karriere 
Han debuterede internationalt med en 50. plads (af 62 deltagere) i junior-VM i Schonach 21. januar 2002. Han deltog også i junior-VM i Stryn i 2004, og denne gang fik han en sølvmedalje med det polske hold i holdkonkurrencen og blev nummer 13 i den individuelle konkurrence.

I World Cuppen han debuterede 8. januar 2005 i en holdkonkurrence, hvor Polen blev nummer 10 af 11 hold. Hans bedste individuelle placering i et World Cup er en femteplads, som han opnåede på hjemmebane i Zakopane 15. januar 2005. Hans bedste individuelle VM-placering er en 12. plads, som han fik på normalbakke i 2019, mens han tre gange har været med til at sikre Polen fjerdepladser i holdkonkurrencerne ved VM. Han har desuden været med til at vinde VM-bronze i skiflyvning for hold, hvilket skete i 2018 i Oberstdorf.

Hula har været med til fire olympiske lege i sin karriere. Ved vinter-OL 2006 i Torino blev han nummer 29 på normalbakken og nummer 5 med Polen i holdkonkurrencen. Ved vinter-OL 2010 i Vancouver blev han nummer 31 på normalbakke og 31 på stor bakke, mens han var med til at sikre Polen en sjetteplads i holdkonkurrencen. Han var ikke med ved vinter-OL 2014, men var med igen i 2018 i Pyeongchang, hvor han opnåede sin bedste individuelle OL-placering, da han blev nummer fem på normalbakke, mens han blev nummer 15 på stor bakke. Ved disse lege opnåede det polske hold deres bedste resultat i mange år, da det blev til bronzemedalje med 1072,4 point, mens Norge ret sikkert vandt guld med 1098,5 point, mens Tyskland akkurat sikrede sig sølvet med 1075,7 point. Det polske hold bestod af                    Hula, Maciej Kot, Dawid Kubacki og den individuelle guldvinder på stor bakke nogle dage forinden, Kamil Stoch. Hula var igen med ved vinter-OL 2022 i Beijing, hvor han kun hoppede på normalbakke og blev nummer 26.

Hula repræsenterer skiklubben WKS Zakopane. Hans skiflyvningsrekord er 205,5 m, sat i Planica i 2009.

Referencer

Eksterne henvisninger 
 

Skihoppere fra Polen
Deltagere for Polen ved vinter-OL 2006
Deltagere for Polen ved vinter-OL 2010
Deltagere for Polen ved vinter-OL 2018
Deltagere for Polen ved vinter-OL 2022
Olympiske bronzemedaljevindere fra Polen
Satyrinae

Satyrinae (randøjer) er en underfamilie af sommerfugle. Fra Danmark kendes 14 arter.

Arter og slægter 
De 14 arter i Satyrinae, der er registreret i Danmark:
 Slægt Melanargia
 Galathea (Melanargia galathea)
 Slægt Hipparchia
 Sandrandøje (Hipparchia semele)
 Slægt Erebia
 Skov-bjergrandøje (Erebia ligea)
 Slægt Maniola
 Græsrandøje (Maniola jurtina)
 Slægt Aphantopus
 Engrandøje (Aphantopus hyperantus)
 Slægt Pyronia
 Buskrandøje (Pyronia tithonus)
 Slægt Coenonympha
 Moserandøje (Coenonympha tullia)
 Okkergul randøje (Coenonympha pamphilus)
 Perlemorrandøje (Coenonympha arcania)
 Herorandøje (Coenonympha hero)
 Slægt Pararge
 Skovrandøje (Pararge aegeria)
 Slægt Lasiommata
 Vejrandøje (Lasiommata megera)
 Skov-vejrandøje (Lasiommata maera)
 Bjerg-vejrandøje (Lasiommata petropolitana)

Kilder 

 Michael Stoltze, Danske dagsommerfugle. Gyldendal 1996. .

Takvingefamilien
Dagsommerfugle
Johannes Green

Johannes Green (russisk: Ivan Ivanovih Gren, Иван Иванович Грен, 25. december 1898 i Villevere, Pilistvere vald (sognekommune), Viljandimaa amt (nu i Türi, Järvamaa) - 19. december 1960 i Moskva, Sovjetunionen) var oprindelig en estisk født sovjetisk officer (viceadmiral).

Green studerede 1910-1914 i Retla skole. Han studerede i 1914 ved Kronstadt søkadetskole. 

Han var fra 1918 medlem af sovjetunionens kommunistiske parti og beskæftiget ved den sovjetiske flåde 1918-1960.

Green var under 2. verdenskrig (1941-1942) den øverstbefalende for artilleriet i den sovjetiske baltiske flåde, 1942-1943 kystforsvarets kommandør og 1943-1945 den sovjetiske flådes chef for artilleriet. Han var leder af det sovjetiske flådeakademis videreuddannelseskurser 1946-1959.

Litteratur 
Eesti Nõukogude Entsüklopeedia, bind 2: E-Herm, Tallinn 1970; s. 453

Militærfolk fra Sovjetunionen
Strandannelgræs

Strandannelgræs (Puccinellia maritima), også skrevet Strand-Annelgræs, er en plante i græs-familien. Den er udbredt på strandenge langs Europas kyster fra Middelhavet til Nordnorge samt det sydvestlige Grønland. I Danmark er den især almindelig i den yderste del af marsken langs Vadehavet, men findes også ved de indre farvande.

Det er et blågrønt græs, der vokser i tætte tuer med lange, bladbærende udløbere. Strandannelgræs kan danne et sammenhængende græstæppe. Bladene er kødfulde og rendeformede, i spidsen trinde og forneden sammenlagte. Arten er en vigtig foderplante for marskens får.

Kilder og eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen: Græsser i farver. Politikens Forlag. København 1977. .

Græs-familien
Montserrat Caballé

María de Montserrat Bibiana Concepción Caballé Folch (født 12. april 1933 i Barcelona, død 6. oktober 2018) var en spansk sopran, som regnes som en af det 20. århundredes bedste.

Caballé studerede sang i Barcelona og Milano og debuterede som Mimi i Puccinis La bohème i Basel i 1956. Hun blev internationalt kendt efter debuten ved Metropolitan Opera i 1965, hvor hun var Margarethe i Gounods Faust. Hun optrådte også hyppigt som koncertsanger.

Montserrat Caballé havde et omfangsrigt repertoir, men markerede sig mest som lyrisk sopran, specielt i bel canto-roller i værker af Rossini, Donizetti og Bellini, men også af Verdi og Puccini.

Caballé blev kendt for et bredere publikum, da hun sammen med Freddie Mercury sang Barcelona i 1987. Sangen blev også anvendt som tema ved  Sommer-OL 1992 i Barcelona. Senere udgav hun pladen Friends For Life, der indeholder duetter med bl.a. Johnny Logan og Helmut Lotti. Denne plade blev dedikeret til Mercury.

Caballé opdagede og hjalp tenoren José Carreras med at fremme sin karriere.

Kilder

Eksterne links 

Operasangere fra Spanien
Personer fra Barcelona